b"\n_START_ARTICLE_\nTawwabun\n_START_PARAGRAPH_\nEls Tawwabun \xe2\x80\x94en \xc3\xa0rab \xd8\xa7\xd9\x84\xd8\xaa\xd9\x88\xd9\x91\xd8\xa7\xd8\xa8\xd9\x88\xd9\x86\xc2\xa0, at-Taww\xc4\x81b\xc5\xabn, \xc2\xabels Penitents\xc2\xbb, en singular \xd8\xa7\xd9\x84\xd8\xaa\xd9\x88\xd9\x91\xd8\xa7\xd8\xa8, at-Taww\xc4\x81b\xe2\x80\x94 fou un moviment revolucionari alida oposat als omeies, sorgit principalment a Kufa._NEWLINE_Despr\xc3\xa9s de la batalla de Karbala (680) i la mort d'al-Hussayn ibn Al\xc3\xad, cinc caps alides de Kufa es van reunir per fundar la confraria dels Taww\xc3\xa0bun i en van designar l\xc3\xadder a Sulayman ibn Surad, amb el t\xc3\xadtol d'amir at-Tawwab\xc3\xadn, que va rebre suport dels alides de Madain i B\xc3\xa0ssora. El moviment va romandre clandest\xc3\xad fins a la mort de Yazid I, el novembre del 683, aleshores Kufa es va posicionar a favor d'Ibn ax-Zubayr. Els Tawwabun van organitzar un ex\xc3\xa8rcit per marxar contra els omeies i venjar al-Hussayn, i, tot i el seu redu\xc3\xaft nombre \xe2\x80\x94uns tres mil\xe2\x80\x94, van aconseguir algunes vict\xc3\xb2ries al novembre. Tanmateix, el 4 a 6 de gener del 685 es va lliurar la batalla decisiva a Ras al-Ayn (Ayn al-Warda) i despr\xc3\xa9s de dos dies d'aparent vict\xc3\xb2ria, finalment Sulayman i el seu segon van morir en combat i els Tawwabun foren derrotats i el seu moviment liquidat."